CELEX: 32014D0083
Language: mt
Date: 2014-02-11 00:00:00
Title: 2014/83/UE: Deċiżjoni tal-Kunsill tal- 11 ta’ Frar 2014 li temenda d-Deċiżjoni tal-Kunsill 2009/1014/UE li taħtar il-membri u l-membri supplenti tal-Kumitat tar-Reġjuni għall-perijodu mis- 26 ta’ Jannar 2010 sal- 25 ta’ Jannar 2015

14.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 44/52
            
         DEĊIŻJONI TAL-KUNSILL
   tal-11 ta’ Frar 2014
   li temenda d-Deċiżjoni tal-Kunsill 2009/1014/UE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015
   (2014/83/UE)
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra t-talba tal-Gvern Spanjol,
   Billi:
   
               (1)
            
            
               Fit-22 ta’ Diċembru 2009, il-Kunsill adotta d-Deċiżjoni 2009/1014/UE (1) li taħtar, b’mod partikolari, il-membri Spanjoli għall-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.
            
         
               (2)
            
            
               Mr Ramón Luis VALCÁRCEL SISO ilu membru tal-Kumitat tar-Reġjuni mis-26 ta’ Jannar 2010 u nħatar President tal-Komunità Awtonoma tar-Reġjun ta’ Murcia f’konformità mal-proposta tar-Renju ta’ Spanja (2).
            
         
               (3)
            
            
               Bl-ittra tat-8 ta’ Jannar 2014, ir-Rappreżentanza Permanenti Spanjola infurmat lill-Kunsill li s-Sur Ramón Luis VALCÁRCEL SISO huwa membru elett tal-Assemblea Reġjonali tar-Reġjun ta’ Murcia barra milli hu President tal-Komunità Awtonoma tar-Reġjun ta’ Murcia u li l-awtoritajiet Spanjoli talbu li d-Deċiżjoni 2009/1014/UE tiġi emendata skont dan.
            
         
               (4)
            
            
               Is-Sur Ramón Luis VALCÁRCEL SISO kellu dawn iż-żewġ mandati fil-ħin tal-adozzjoni tad-Deċiżjoni 2009/1014/UE.
            
         ADOTTA DIN ID-DEĊIŻJONI:
   Artikolu 1
   Fl-Anness I tad-Deċiżjoni 2009/1014/UE, l-annotazzjoni li tirrigwarda D. Ramón Luis VALCÁRCEL SISO hija b’dan mibdula kif ġej:
   
      “D. Ramón Luis VALCÁRCEL SISO
      
         Presidente de la Comunidad Autónoma de la Región de Murcia y Diputado de la Asamblea Regional de Murcia”.
   
   Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.
   
      Magħmul fi Brussell, il-11 ta’ Frar 2014.
      
         
            Għall-Kunsill
         
         
            Il-President
         
         E. VENIZELOS
      
   
   
      (1)  ĠU L 348, 29.12.2009, p. 22.
   
      (2)  Ittra tat-3 ta’ Diċembru 2009.